РЕПУБЛИКА БЪЛГАРИЯ
     В И С Ш    С Ъ Д Е Б Е Н    С Ъ В Е Т

ПРОТОКОЛ № 7

от заседание на комисия „Съдебна карта, натовареност и съдебна статистика” към съдийската колегия на Висшия съдебен съвет,
проведено на 20 май 2025 г.

Днес, 20 май 2025 г. от 11:45 часа се проведе заседание на комисия „Съдебна карта, натовареност и съдебна статистика“ към съдийската колегия на Висшия съдебен съвет, в състав:
    ПРЕДСЕДАТЕЛ:
    ЗАМ.-ПРЕДСЕДАТЕЛИ	ДАНИЕЛА МАРЧЕВА
АТАНАСКА ДИШЕВА 
ДРАГОМИР КОЯДЖИКОВ 
	
От администрацията на Висшия съдебен съвет присъстват експертните сътрудници към комисията: Арсения Тодорова – началник отдел „Съдебна статистика“ /СС/, дирекция „Съдебна карта, натовареност и съдебна статистика“ /СКНСС/, Илияна Иванова – гл. експерт в отдел „СС“, дирекция „СКНСС“, Ива Иванова  – гл. експерт в отдел „СС“, дирекция „СКНСС“, Елена Станишева – гл. експерт – юрисконсулт в отдел „Съдебна карта и натовареност“ /СКН/, дирекция „СКНСС“ и Незабравка Петкова – гл. експерт – юрисконсулт в отдел „СКН“, дирекция „СКНСС“.

Заседанието протече при следния дневен ред:

1. Обсъждане на предоставени от „Информационно обслужване“ АД данни от симулатор за примерно разпределение на заповедните дела.
(Отложена с решение по протокол № 6/30.04.2025 г., т. 1 на КСКНСС към СК на ВСС)

2. Доклад от експертните сътрудници към комисията във връзка с решение по т. 3 от протокол № 6/30.04.2025 г. на КСКНСС относно изменения и допълнения на текстовете на Правилата за оценка на натовареността на съдиите (ПОНС).
(Отложена с решение по протокол № 6/30.04.2025 г., т. 3 на КСКНСС към СК на ВСС)

3. Становища от експертните сътрудници към комисията и от експертите от отдел „МРЦИС“, дирекция „ИО“, относно писмо от директора на дирекция „Правна“ в АВСС, с приложена към него съдебно-техническа експертиза по адм. дело № 8170/24 г. по описа на Върховен административен съд.
(Отложена с решение по протокол № 6/30.04.2025 г., т. 7 на КСКНСС към СК на ВСС)

4. Доклад от експертните сътрудници към комисията във връзка с решение по т. 4 от протокол № 6/30.04.2025 г. на КСКНСС относно изготвени проекти на изменение и допълнение на статистическите форми за отчет на районните, окръжните и административните съдилища, Методика за контрол и проверка на статистическите данни, отчитащи дейността на съдебните органи и съдиите в Република България, Номенклатурата на статистическите кодове по ГД/ТД и Приложения към ПОНС по предложение на министъра на правосъдието. 
(Отложена с решение по протокол № 6/30.04.2025 г., т. 4 на КСКНСС към СК на ВСС)

5. Писмо от г-жа Миглена Тачева – директор на Национален институт на правосъдието (НИП) във връзка с проведена годишна среща на мултипрофесионалната общност „Правосъдие за деца“ и направено предложение за създаване на механизъм за събиране на статистически данни относно образуваните дела в Единната информационна система на съдилищата (ЕИСС) с участието на деца.
(Писмо вх. № 8036/30.04.2025 г.)

6. Проект на Анализ изготвен от експертните сътрудници към комисията на наличните статистически данни, съдържащи се в раздел „Статистическа информация“ в „Годишен анализ на прилагането на правилата за електронно правосъдие в ГПК и НПК за 2022 г. и 2023 г.“ във връзка с постъпило писмо от министъра на правосъдието относно изпълнението на Етап 216 от НПВУ. 
(Отложена с решение по протокол № 6/30.04.2025 г., т. 6 на КСКНСС към СК на ВСС)

7. Предложения от експертните сътрудници към комисията относно актуализиране на съдебните райони и допълване на списъка на населените места, обслужвани от районните съдилища.

8. Молба от г-жа Теменужка Джурина – ръководител сектор „Правно обслужване“ към Софийски районен съд. 
(Молба вх. № 8128/07.05.2025 г.)

	По дневния ред:

	ОТНОСНО точка 1 от дневния ред: Обсъждане на предоставени от „Информационно обслужване“ АД данни от симулатор за примерно разпределение на заповедните дела.
	(Отложена с решение по протокол № 6/30.04.2025 г., т. 1 на КСКНСС към СК на ВСС)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Изпраща на административните ръководители на окръжните и районни съдилища, получените от „Информационно обслужване“ АД данни от симулатора за примерно разпределение на заповедните дела, ведно с изготвения от експертите към отдел „Съдебна статистика“, дирекция „Съдебна карта, натовареност и съдебна статистика“ в АВСС, систематичен анализ на данните от симулатора за периода месец февруари – юли 2024 г. с приложението към него, с молба за изразяване на становище в срок до 06.06.2025 година.

ОТНОСНО точка 2 от дневния ред: Доклад от експертните сътрудници към комисията във връзка с решение по т. 3 от протокол № 6/30.04.2025 г. на КСКНСС относно изменения и допълнения на текстовете на Правилата за оценка на натовареността на съдиите (ПОНС).
(Отложена с решение по протокол № 6/30.04.2025 г., т. 3 на КСКНСС към СК на ВСС)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1.  Намира за целесъобразно да бъде насрочена среща чрез видеоконферентна връзка на 04.06.2025 г. от 13.00 ч., с членовете на постоянните работни групи по граждански, търговски и фирмени дела, наказателни дела и административни дела сформирани към КСКНСС, на която да бъдат обсъдени въпросите, касаещи Правилата за оценка на натовареността на съдиите (ПОНС).

2. Възлага на експертните сътрудници към комисията да извършат необходимите действия по организирането на срещата.
	
ОТНОСНО точка 3 от дневния ред: Становища от експертните сътрудници към комисията и от експертите от отдел „МРЦИС“, дирекция „ИО“, относно писмо от директора на дирекция „Правна“ в АВСС, с приложена към него съдебно-техническа експертиза по адм. дело № 8170/24 г. по описа на Върховен административен съд.
(Отложена с решение по протокол № 6/30.04.2025 г., т. 7 на КСКНСС към СК на ВСС)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Изпраща изготвените становища от експертните сътрудници към комисията и от експертите от отдел „МРЦИС“, дирекция „ИО“ на директора на дирекция „Правна“ в АВСС, по компетентност. 

ОТНОСНО точка 4 от дневния ред: Доклад от експертните сътрудници към комисията във връзка с решение по т. 4 от протокол № 6/30.04.2025 г. на КСКНСС относно изготвени проекти на изменение и допълнение на статистическите форми за отчет на районните, окръжните и административните съдилища, Методика за контрол и проверка на статистическите данни, отчитащи дейността на съдебните органи и съдиите в Република България, Номенклатурата на статистическите кодове по ГД/ТД и Приложения към ПОНС по предложение на министъра на правосъдието. 
(Отложена с решение по протокол № 6/30.04.2025 г., т. 4 на КСКНСС към СК на ВСС)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1.	Приема изготвения доклад от експертните сътрудници към комисията. 

2.	Да се изпрати напомнително писмо до членовете на работните групи по административни и наказателни дела, сформирани с решение на КСКНСС по протокол № 7/27.05.2020 г., за изразяване на становище по изготвените проекти на изменение и допълнение на статистическите форми за отчет на окръжните, районните съдилища и  административните съдилища, Номенклатурата на статистическите кодове по наказателни дела, Приложения № 2.1 и 2.2 към Правилата за оценка на натовареността на съдиите (ПОНС) и Методиката за контрол и проверка на статистическите данни, отчитащи дейността на съдебните органи и съдиите в Република България.

	3. Да се уведоми министъра на правосъдието, че в случай че проектна идея с наименование „Статистическа отчетност в съдилищата: Модифициране и оптимизиране на методика за контрол и проверка на статистическите данни, отчитащи дейността на съдилищата. Разработване и внедряване на нови методологии в статистическата отчетност“ бъде одобрена и включена в концепцията на Програма „Правосъдие“, Програмна област 11 “Достъп до правосъдие“, финансирана от Норвежкия финансов механизъм, за програмен период 2021 - 2028 година, предложенията за актуализиране на отчетните форми на съдилищата ще бъдат разгледани в рамките на проекта. 

4. Отлага разглеждането на проектите на изменение и допълнение на статистическите форми за отчет на окръжните, районните съдилища и  административните съдилища, Номенклатурата на статистическите кодове по наказателни дела, Приложения № 2.1 и 2.2 към Правилата за оценка на натовареността на съдиите (ПОНС) и Методиката за контрол и проверка на статистическите данни, отчитащи дейността на съдебните органи и съдиите в Република България, за следващо заседание на комисията. 

ОТНОСНО точка 5 от дневния ред: Писмо от г-жа Миглена Тачева – директор на Национален институт на правосъдието (НИП) във връзка с проведена годишна среща на мултипрофесионалната общност „Правосъдие за деца“ и направено предложение за създаване на механизъм за събиране на статистически данни относно образуваните дела в Единната информационна система на съдилищата (ЕИСС) с участието на деца.
(Писмо вх. № 8036/30.04.2025 г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Изпраща писмото от г-жа Миглена Тачева – директор на НИП на отдел „Методология и развитие на централизираните информационни системи“, дирекция „Информационни технологии“ в АВСС, за изразяване на становище относно наличието на функционалност в Единната информационна система на съдилищата (ЕИСС) за събиране на статистически данни относно образуваните дела с участието на деца, в едноседмичен срок. 
2. При липса на функционалност за събиране на статистическите  данни по т. 1, възлага на отдел „Методология и развитие на централизираните информационни системи“, дирекция „Информационни технологии“ в АВСС, да изготви проект на заявка за надграждане на ЕИСС, съобразно отправеното предложение, както и да уведоми комисията за предприетите действия.
3. Изпраща писмото от г-жа Миглена Тачева – директор на НИП  на административните ръководители на всички съдилища с молба за изразяване на становище относно необходимостта от иницииране на законодателна промяна съобразно предложението за специализация на съдебни състави за работа с непълнолетни лица, в двуседмичен срок.
ОТНОСНО точка 6 от дневния ред: Проект на Анализ изготвен от експертните сътрудници към комисията на наличните статистически данни, съдържащи се в раздел „Статистическа информация“ в „Годишен анализ на прилагането на правилата за електронно правосъдие в ГПК и НПК за 2022 г. и 2023 г.“ във връзка с постъпило писмо от министъра на правосъдието относно изпълнението на Етап 216 от НПВУ. 
(Отложена с решение по протокол № 6/30.04.2025 г., т. 6 на КСКНСС към СК на ВСС)

МОТИВИ: В хода на обсъждането на изготвения Анализ на наличните статистически данни, съдържащи се в раздел „Статистическа информация“ в „Годишен анализ на прилагането на правилата за електронно правосъдие в ГПК и НПК за 2022 г. и 2023 г.“  бяха направени бележки и предложения за неговото коригиране и допълване.

Във връзка с горното,
 
Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. След отразяване на направените бележки и предложения, изготвеният от експертните сътрудници към комисията анализ да бъде изпратен на директора на дирекция „Правна“ в АВСС, за предприемане на необходимите действия по компетентност за своевременното му изпращане в Министерство на правосъдието.

ОТНОСНО точка 7 от дневния ред: Предложения от експертните сътрудници към комисията относно актуализиране на съдебните райони и допълване на списъка на населените места, обслужвани от районните съдилища.

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Отлага разглеждането на точката за следващо заседание на комисията.

ОТНОСНО точка 8 от дневния ред: Молба от г-жа Теменужка Джурина – ръководител сектор „Правно обслужване“ към Софийски районен съд. 
(Молба вх. № 8128/07.05.2025 г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Да се изготви писмо до г-жа Теменужка Джурина – ръководител сектор „Правно обслужване“ към Софийски районен съд с приложена справка по чл. 17, ал. 1 от ПОНС за индивидуалната натовареност на съдия Феня Стоянова, генерирана от СИНС за 2021 г., като се посочи, че системата не разполага с функционалност за изготвяне на справки за конкретен период, а само за календарни години.

ПРЕДСЕДАТЕЛ НА КОМИСИЯ 
„СЪДЕБНА КАРТА, НАТОВАРЕНОСТ 
И СЪДЕБНА СТАТИСТИКА“
КЪМ СК НА ВСС: /п/

			ДАНИЕЛА МАРЧЕВА